《閒意》
宋代·张侃

秋来才几日，得雨洗暑气。庭前容人行，琐细开野卉。

似觉气象殊，鄙薄牡丹贵。不是怨春风，政缘出处异。

柔得千年存，刚则片时易。弹指秋又深，静处觑万汇。

胡床倚竹根，清入诗人胃。好风缓缓来，侧耳听络纬。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。